gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7162, del 28-11-2013 (2013/11463)

Correcció d'errades de la licitació número 321/2013. Subministrament d'equips nous de fotocopiadora multifunció, en règim d'arrendament sense opció de compra, amb destí als centres dependents del Departament de Salut d'Orihuela.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7162

Data del DOGV
:   28-11-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/11860


Data del document
:   19-11-2013

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades de la licitació número 321/2013. Subministrament d'equips nous de fotocopiadora multifunció, en règim d'arrendament sense opció de compra, amb destí als centres dependents del Departament de Salut d'Orihuela. [2013/11926]  
Vist l'error en la publicació de l'anunci de licitació de l'expedient 321/2013. Subministrament d'equips nous de fotocopiadora multifunció, en règim d'arrendament sense opció de compra, amb destí als centres dependents del Departament de Salut d'Orihuela, publicat en el Diari Oficial de la Comunitat Valenciana número 7155, pàgines 33645-33761, de 19 de novembre de 2013.  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a rectificar l'error següent:  
  
En la pàgina 33592, punt 3 apartat a   
  
On diu:   
«a) Tramitació: anticipada»;  
  
Ha de dir:  
«a) Tramitació: ordinària».  
  
En la pàgina 33801, punt 3 apartat d  
  
On diu:   
«d) Criteris d'adjudicació i la seua ponderació: Menor preu d'arrendament amb un 45 % de ponderació i menor preu de manteniment amb un 40 % de ponderació; quant a la valoració a través d'un juí de valor del subministrament es valorarà les característiques tècniques dels equips oferits en un 12 % i l'organització del servici tècnic en un 8 % de ponderació»;  
  
Ha de dir:  
«d) Criteris d'adjudicació i la seua ponderació: Menor preu d'arrendament 40 % i menor preu de manteniment 40 %; quant a la valoració a través d'un juí de valor del subministrament es valorarà les característiques tècniques dels equips oferits en un 12 % i l'organització del servici tècnic en un 8 %».  
  
Esta correcció, únicament modifica estos punts, sense afectar el termini de licitació de l'expedient.  
  
València, 19 de novembre de 2013.- El director general de Recursos Econòmics: Miguel Morales Linares.
Diari Oficial de la Generalitat Valenciana


Sumari del DOGV 7053, del 25-06-2013 (2013/6316)

Notificació de la sentència dictada en el juí verbal número 727/2008.
---------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6316


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el juí verbal número 727/2008. [2013/6316]  
En el procediment de juí verbal 727/2008, seguit a instàncies de Comunitat de Propietaris Villas Cristina contra José María Gutiérrez Rivera, s'ha dictat sentència, la dispositiva de la qual, literalment, és com seguix:  
«Dispositiva  
Estime la demanda presentada per la representació processal de la Comunitat de Propietaris Villas Cristina contra José María Gutiérrez Rivera, i condemne el demandat al pagament de la quantitat de mil tres-cents noranta-sis euros amb setanta cèntims (1.396,70 €), quantitat que haurà de ser pagada a la comunitat actora, més l'interés processal de l'article 576 de la Llei d'Enjudiciament Civil.  
  
Impose les costes del procés, si n'hi ha, a la demandada.  
Contra esta resolució, que serà notificada a les parts, no es pot interposar cap recurs d'acord amb el que establix l'article 455 de la Llei d'Enjudiciament Civil després de la reforma de la Llei 37/2011.  
Expediu una testimoniança d'esta sentència, la qual es portarà a les actuacions corresponents, i incloeu-ne l'original en este llibre.  
Esta és la meua sentència, que, jutjant definitivament en primera instància, pronuncie, mane i firme, Jesús Sánchez Ruiz, magistrat jutge del Jutjat de Primera Instància número 1 d'Orihuela.  
Publicació. La sentència anterior ha sigut llegida i publicada pel jutge mentres celebrava audiència pública en el dia de hui, que és el de la seua data, davant de mi, el secretari, de la qual cosa done fe.»  
I atés que el demandat esmentat, José María Gutiérrez Rivera, es troba en parador desconegut, s'expedix este edicte a fi que li valga de notificació de forma deguda.  
  
Orihuela, 7 de juny de 2013.- La secretària: Marta Rodríguez Arellano.
Diari Oficial de la Generalitat Valenciana


Sumari del DOGV 7051, del 21-06-2013 (2013/6228)

Notificació de la sentència dictada en el procediment ordinari número 502/2012.
-------------------------------------------------------------------------------

### Dades del document

Número de DOGV
:   7051

Data del DOGV
:   21-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6228


Organisme emissor
:   Jutjat de Primera Instància i Instrucció Número 3 de Gandia

Tipus de document
:   Edicte

Notificació de la sentència dictada en el procediment ordinari número 502/2012. [2013/6228]  
En el juí ordinari número 502/2012 s'ha dictat la resolució que, literalment, és com seguix:   
«Sentència número 235/2012  
Gandia, 12 de desembre de 2011   
M.ª Victoria Donat Sarrió, magistrada jutgessa titular del Jutjat de Primera Instància i Instrucció número 3 de Gandia i partit judicial, he vist les presents actuacions substanciades pels tràmits del juí ordinari, que versen sobre la reclamació d'una quantitat, registrades amb el número 502/2012 i seguides a instàncies de Tarcredit Establecimiento Financiero de Crédito, SA, representat pel procurador senyor Ferragud Chambo i assistit pel lletrat senyor López Maestro-Muñoz, contra Lekbir Habassa, en situació processal de rebel·lia, i [...]  
Dispositiva  
Estime parcialment la demanda interposada per Tarcredit Establecimiento Financiero de Crédito, SA, representat pel procurador senyor Ferragud Chambo, contra Lekbir Habassa, i condemne el demandat a pagar la quantitat de 8.989,38 euros. Sense costes.  
Notifiqueu-ho a les parts.   
Esta és la meua sentència, de la qual s'expedirà una testimoniança per a la incorporació a les actuacions principals, i es portarà l'original al llibre de sentències d'este Jutjat, i contra la qual es pot interposar un recurs d'apel·lació en el termini dels 20 dies següents a la notificació, de què coneixerà l'Audiència Provincial de València, que pronuncie, mane i firme.  
Mode d'impugnació: per mitjà d'un recurs d'apel·lació davant del tribunal que haja dictat la resolució que s'impugne dins del termini dels 20 dies comptadors des de l'endemà de la notificació d'aquella. En la interposició del recurs, la persona apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen.  
Per a interposar el recurs serà necessari haver consignat la quantitat de 50 euros en el compte de depòsits i consignacions d'este Jutjat, i acreditar-ho degudament. Sense este requisit no s'admetrà a tràmit el recurs.»  
Atés que es desconeix el domicili o la residència actuals de la part demandada, per una resolució d'esta data, i de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ha ordenat la publicació del present edicte en el Diari Oficial de la Comunitat Valenciana, per a portar a efecte la diligència de notificació al demandat.  
  
Gandia, 12 de juny de 2013.- La secretària judicial: María Victoria Luna Castro.
Diari Oficial de la Generalitat Valenciana


Sumari del DOGV 7085, del 08-08-2013 (2013/7841)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'indústria agroalimentària de cítrics en el terme municipal d'Orihuela, ubicada en el polígon 12, i part de la parcel·la 432. Expedient número 13/0051.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/7841


Data del document
:   18-06-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Descriptors 

:   * Orihuela
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació d'indústria agroalimentària de cítrics en el terme municipal d'Orihuela, ubicada en el polígon 12, i part de la parcel·la 432. Expedient número 13/0051. [2013/7841]  
S'ha admés a tràmit, d'acord amb el que preveu la Llei 10/2004 de 9 de desembre, de la Generalitat sobre sòl no urbanitzable, l'expedient DIC-13/0051, promogut per Mundosol Quality, SL, per a l'ampliació d'indústria agroalimentària de cítrics, ubicat en polígon 12, i part de la parcel·la 432, del terme municipal d'Orihuela, i per mitjà del present edicte se sotmet a informació pública l'expedient, durant el termini de 20 dies hàbils des de la publicació del present, dins del qual pot ser examinat l'esmentat expedient en el Servici Territorial d'Urbanisme d'Alacant, siti en l'avinguda d'Aguilera, núm. 1, 5a planta, d'esta capital.  
  
  
Alacant, 18 de juny de 2013.- El director general d'Avaluació Ambiental i Territorial: Juan Manuel Giner Corell.
Diari Oficial de la Generalitat Valenciana


Sumari del DOGV 6939, del 09-01-2013 (2012/11520)

Convocatòria i bases per a la provisió en propietat de cinc places vacants en la plantilla municipal i incloses en l'oferta d'ocupació pública per a 2012.
----------------------------------------------------------------------------------------------------------------------------------------------------------

### Dades del document

Número de DOGV
:   6939

Data del DOGV
:   09-01-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/11089


Data del document
:   18-12-2012

Organisme emissor
:   Ajuntament de Biar

Tipus de document
:   Anunci

Descriptors 

:   * Biar
    * concurs administratiu

Convocatòria i bases per a la provisió en propietat de cinc places vacants en la plantilla municipal i incloses en l'oferta d'ocupació pública per a 2012. [2012/11443]  
La Junta de Govern Local, en sessió ordinària celebrada el 7 de desembre de 2012, va acordar aprovar la convocatòria i bases que han de regir per a la provisió en propietat de cinc places vacants en la plantilla municipal i incloses en l'oferta d'ocupació pública per a l'any 2012 que a continuació s'indica:  
Funcionaris de carrera.  
Cinc places d'administratiu.  
Forma de provisió: concurs oposició mitjançant promoció interna.  
  
Les bases íntegres de la convocatòria han sigut publicades en el Butlletí Oficial de la Província d'Alacant número 240, de 18 de desembre de 2012.  
El termini de presentació de les sol·licituds serà de 20 dies naturals, comptats a partir de l'endemà de la publicació d'este edicte en el Boletín Oficial del Estado; els successius anuncis es publicaran en el Butlletí Oficial de la Província i al tauler d'anuncis municipal.   
Cosa que es fa pública perquè en prengueu coneixement.  
  
Biar, 18 de desembre de 2012.- L'alcaldessa: M. Magdalena Martínez Martínez.
Diari Oficial de la Generalitat Valenciana


Sumari del DOGV 7125, del 04-10-2013 (2013/9332)

Notificació de la diligència d'ordenació dictada en el rotlle d'apel·lació número 122/2013.
-------------------------------------------------------------------------------------------

### Dades del document

Número de DOGV
:   7125

Data del DOGV
:   04-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9332


Organisme emissor
:   Audiència Provincial de València

Tipus de document
:   Anunci

Notificació de la diligència d'ordenació dictada en el rotlle d'apel·lació número 122/2013. [2013/9332]  
La Secció Sexta de l'Audiència Provincial de València ha dictat, en el rotlle d'apelació número 122/13, la diligència d'ordenació el text de la qual és el següent:  
«València, 6 de setembre de 2013  
Atés que es té per presentat l'anterior escrit del senyor Vives Cervera, uniu-lo, en relació amb la pretensió expressada pel procurador Antonio Vives Cervera, en l'escrit del 5 de setembre de 2013 i, complint els requisits de l'article 30 de la Llei d'Enjudiciament Civil, dispose:  
1. Amb la suspensió del termini per a impugnar la taxació de costes, considerar-lo renunciat en la representació i defensa que exercix de la lletrada María Pilar Ferrer Bernabeu, i advertir-lo que no la podrà abandonar mentre el poderdant no designe un nou professional que el represente.  
2. Requerir el seu poderdant, Sifer Comunicacions, SL, a fi que en el termini de 10 dies designe un nou procurador.  
Mode d'impugnació: contra esta diligència es pot interposar un recurs de reposició, en el termini de cinc dies des de la notificació, davant del secretari judicial que la dicta.»  
Esta diligència es publica en el Diari Oficial de la Comunitat Valenciana, a fi de notificar-la a la part no compareixent, la demandant apelant Sifer Comunicacions, SL.   
  
València, 26 de setembre de 2013.- La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 7075, del 25-07-2013 (2013/7473)

Notificació de la sentència dictada en el juí verbal número 396/2012.
---------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7473


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el juí verbal número 396/2012. [2013/7473]  
Procediment civil 396/2012  
Jerónimo Toledano Iturbe, secretari del Jutjat de Primera Instància número 3 de València, faig saber que en este Jutjat se seguix el procediment de juí verbal número 396/2012, a instàncies de Comercial del Este contra Yaneth Guzmán Torrico i Ciro Andrés Guzmán Torrico, en el qual s'ha ordenat notificar a Yaneth Guzmán Torrico, amb CIF/NIE [...], que en data 23 d'abril de 2012 s'ha dictat una sentència que l'afecta, i contra la qual pot interposar un recurs d'apel·lació en el termini de 20 dies hàbils, a comptar des de l'endemà de la seua publicació en el Diari Oficial de la Generalitat Valencia, en la forma prevista en l'article 448 i següents de la Llei d'Enjudiciament Civil. Per a conéixer el contingut íntegre de la dita resolució, podrà personar-se en la Secretaria del Jutjat, siti a València, avinguda del Professor López Piñero, 14, 2n, zona blava (Ciutat de la Justícia de València).  
I perquè valga de notificació de forma deguda, amb la prevenció dels recursos expressats, a la part demandada que es troba en parador desconegut, Yaneth Guzmán Torrico, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
València, 24 de maig de 2013.- El secretari judicial: Jerónimo Toledano Iturbe.
Diari Oficial de la Generalitat Valenciana


Sumari del DOGV 7034, del 29-05-2013 (2013/5273)

RESOLUCIÓ de 16 d'abril de 2013, de la Universitat de València, per la qual es publica el pla d'estudis del Màster Universitari en Recerca, Tractament i Patologies Associades en Drogodependències.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7034

Data del DOGV
:   29-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5273


Data del document
:   16-04-2013

Organisme emissor
:   Universitat de València

Tipus de document
:   Resolució

Descriptors 

:   * centre d'ensenyament

RESOLUCIÓ de 16 d'abril de 2013, de la Universitat de València, per la qual es publica el pla d'estudis del Màster Universitari en Recerca, Tractament i Patologies Associades en Drogodependències. [2013/5273]  
  
  
  
ANNEX  
Pla d'estudis del títol de Màster Universitari en Recerca, Tractament i Patologies Associades en Drogodependències  
  
Branca de coneixement: Ciències de la Salut  
  
  
1. Distribució del pla d'estudis per tipus de matèria en crèdits ECTS:  
  
  
  
  
2. Descripció dels mòduls de què consta el pla d'estudis:  
  
  
  
  
  
  
  
  
  
  
\* \* \* \* \*  
Després d'obtenir la verificació del pla d'estudis pel Consell d'Universitats, amb l'informe positiu previ de l'Agència Nacional d'Avaluació de la Qualitat i Acreditació, i després d'acordar el caràcter oficial del títol pel Consell de Ministres de 24 de febrer de 2012 (BOE 26.03.2012), aquest Rectorat, de conformitat amb el que disposa l'article 35.4 de la Llei Orgànica 6/2001, de 21 de desembre, d'Universitats, en la redacció que dóna la Llei Orgànica 4/2007, de 12 d'abril, ha resolt:  
  
Publicar el pla d'estudis que dóna el títol oficial de Màster Universitari en Recerca, Tractament i Patologies Associades en Drogodependències per la Universitat de València - Estudi General, que s'estructura d'acord amb el que figura en l'annex d'aquesta resolució.  
  
  
València, 16 d'abril de 2013.- El rector: Esteban Jesús Morcillo Sánchez.  
ANEXO  
Plan de estudios del título de Máster Universitario en Investigación, Tratamiento y Patologías Asociadas en Drogodependencias  
  
Rama de conocimiento: Ciencias de la Salud  
  
  
1. Distribución del plan de estudios por tipo de materia en créditos ECTS:  
  
  
  
  
  
2. Descripción de los módulos de que consta el plan de estudios:  
  
  
  
  
  
  
  
  

Diari Oficial de la Generalitat Valenciana


Sumari del DOGV 7007, del 19-04-2013 (2013/3549)

RESOLUCIÓ de 4 d'abril de 2013, de la Direcció General de Centres i Personal Docent de la Conselleria d'Educació, Cultura i Esport, per la qual se cita els interessats en el procediment abreujat número 13/2013 per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7007

Data del DOGV
:   19-04-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/3549


Data del document
:   04-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 4 d'abril de 2013, de la Direcció General de Centres i Personal Docent de la Conselleria d'Educació, Cultura i Esport, per la qual se cita els interessats en el procediment abreujat número 13/2013 per a comparéixer en la via jurisdiccional. [2013/3549]  
El Jutjat Contenciós Administratiu número 5 de València ha reclamat d'esta unitat administrativa l'expedient referit al procediment que es descriu:  
Recurrent: Juan Ángel Segura Simó.  
Interessats: els funcionaris docents interins als quals es va aplicar l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
Descripció:  
Recurs contenciós administratiu interposat contra la Resolució de 23 d'octubre de 2012, de la subsecretària de la Conselleria d'Educació, Formació i Ocupació, per la qual es desestimen els recursos d'alçada presentats per funcionaris docents interins contra les resolucions de cessament en data 30 de juny de 2012, en aplicació de l'article 13.2 del Decret Llei 1/2012, de 5 de gener, del Consell, de mesures urgents per a la reducció del dèficit a la Comunitat Valenciana.  
  
Referència del tribunal:  
Procediment abreujat número 000013/2013.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al jutjat l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho consideren convenient, per mitjà d'un escrit en la forma deguda, dirigit al Jutjat Contenciós Administratiu número 5 de València. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
  
  
València, 4 d'abril de 2013.- El director general de Centres i Personal Docent: Santiago Martí Alepuz.